KIRJALLINEN KYSYMYS E-1460/03 esittäjä(t): Bárbara Dührkop Dührkop (PSE) komissiolle. Comenius-ohjelma ja kulttuurienvälinen koulutus.



Virallinen lehti nro 280 E , 21/11/2003 s. 0149 - 0150



KIRJALLINEN KYSYMYS E-1460/03 esittäjä(t): Bárbara Dührkop Dührkop (PSE) komissiolle (29. huhtikuuta 2003) Aihe: Comenius-ohjelma ja kulttuurienvälinen koulutus Voiko komissio kertoa, kuinka monta kulttuurienväliseen koulutukseen sekä maahanmuuttajatyöntekijöiden, romanien ja kiertäviä ammatteja harjoittavien vanhempien lasten koulutukseen liittyvää hanketta on toteutettu Comenius-ohjelman varoilla vuodesta 1997 alkaen? Voiko komissio toimittaa myös tiedot näistä hankkeista sekä vuosittain tämän tyyppisiin hankkeisiin osoitetuista kokonaismäärärahoista? Viviane Redingin komission puolesta antama vastaus (11. kesäkuuta 2003) Kun Sokrates I -ohjelma perustettiin vuonna 1995, käynnistettiin erityinen toimintamuoto (Comenius-ohjelman toimintamuoto 2) kulttuurienvälisen koulutuksen edistämiseksi kouluissa. Toimintamuodon 2 puitteissa myönnettiin vuosittain rahoitusta noin viisi miljoona euroa. Jäljempänä olevassa taulukossa esitetään hyväksyttyjen hankehakemusten tyypit ja hankkeisiin osoitetut apurahat vuosina 19972000. >TAULUKON PAIKKA> Comenius-ohjelman toimintamuotoon 2 kuuluvien hankkeiden enimmäiskesto oli kolme vuotta, mutta apurahaa oli haettava joka vuosi. Samaan hankkeeseen saattoi tämän vuoksi liittyä useita hakemuksia vuosien aikana, mikä selittää edellä olevassa taulukossa olevien hankehakemusten suuren määrän. Hankekohtainen apuraha oli keskimäärin 52 000 euroa vuodessa. Neuvoston ja parlamentin hyväksymässä Sokrates II -ohjelmassa vanha Comenius-ohjelman toimintamuoto 2 lakkasi olemasta itsenäisenä toimena. Kaikki toiminta (sekä kulttuurienvälinen koulutus että vanhan toimintamuodon 2 puitteissa erityiskohderyhmille suunnatut toimet) integroitiin Comenius-ohjelman muihin osiin, erityisesti opettajankoulutustoimintaan (Comenius 2.1) ja temaattisiin verkkoihin (Comenius 3). Pääosalle vanhan toimintamuodon 2 tyyppisistä hankkeista myönnettiin kuitenkin rahoitusta opettajankoulutukseen suunnatusta Comeniuksen toimintamuodosta 2. Tarkoituksena oli lähentää perinteisiä toimintamuodon 2 hankkeita kansallisiin opettajien perus- ja täydennyskoulutusjärjestelmiin ja lisätä tällä tavoin näiden hankkeiden vaikuttavuutta koulutusjärjestelmiin. Lisäksi sellaiset kulttuurienvälisen koulutuksen hankkeet, joiden kohteena olivat riskioppilaat, lisääntyivät vuosien kuluessa niiden hankkeiden kustannuksella, joiden kohteena olivat syrjäytymisen erityisryhmät, kuten maahanmuuttajien lapset, romanit ja liikkuvien ammattien harjoittajat. Jäljempänä olevassa taulukossa esitetään näiden valtavirtaistettujen kulttuurienvälisten hankkeiden hakemusten kokonaismäärä ja niihin myönnetyt apurahat vuosittain eikä enää apurahojen jakautumista kohderyhmittäin. >TAULUKON PAIKKA> Myös Sokrates II Comenius -ohjelmassa kulttuurienvälisen koulutuksen hankkeiden kesto voi olla enintään kolme vuotta. Uutta ohjelmassa on, että hankkeen koordinaattorin on haettava rahoitusta samalla kertaa koko hanketta varten. Tämän vuoksi hyväksyttyjen hakemusten määrä vaikuttaa pienemmältä, mutta on huomattava, että apuraha myönnetään pidemmäksi aikaa. Lisäksi näihin hankkeisiin myönnetyt apurahat ovat suhteellisesti suurempia kuin aikaisemmat Comenius-ohjelman toimintamuotoon 2 myönnetyt apurahat: hankekohtainen apuraha vuodessa on keskimäärin 67 000 euroa. Jäljennös komission osarahoittamien, vuosina 19972000 ja 20012002 hyväksyttyjen hankehakemusten luetteloista on lähetetty suoraan parlamentin jäsenelle ja parlamentin sihteeristölle. Lisätietoja näiden hankkeiden sisällöstä on saatavissa seuraavalta Internet-sivulta: http://europa.eu.int/comm/education/socrates/comenius/projects.htm compendia.